ΕΡΩΤΑΣ ΤΗΣ ΔΙΠΛΑΝΗΣ ΠΟΡΤΑΣ
ΟΛΥΜΠΙΑΚΗ ΠΙΣΙΝΑ ΣΕΟΥΛ
2007 ΣΕΟΥΛ ΕΘΝΙΚΟ ΠΡΩΤΑΘΛΗΜΑ ΚΟΛΥΜΒΗΣΗΣ
Σουνγκ-χιο, η μαμά σου; Δεν θα ερχόταν στον αγώνα;
Προέκυψε κάτι επείγον και δεν μπόρεσε.
Αλήθεια; Κι ο μπαμπάς σου;
Πολλοί ασθενείς του είναι σοβαρά, δεν μπορεί να φύγει.
Είναι σημαντικοί, έτσι;
-Μάλιστα. -Εντάξει.
Το μυαλό στον αγώνα.
Μπαίνεις στην εθνική ομάδα αν κερδίσεις.
Ακολουθούν οι τελικοί των 200 μέτρων ελεύθερης κολύμβησης.
Πάμε!
ΟΜΑΔΑ ΚΟΛΥΜΒΗΣΗΣ ΧΙΕΡΟΥΝΓΚ
Στο 8, ο Τσόι Σουνγκ-χιο από το Χιερούνγκ.
Μπορείς, Σουνγκ-χιο!
Τσόι Σουνγκ-χιο απ' το Χιερούνγκ, πάμε!
Τι στο καλό; Τι θέλει αυτή εδώ;
Σουνγκ-χιο! Εδώ!
-Εδώ! -Σταμάτα να φωνάζεις τ' όνομά μου.
Πάμε, Σουνγκ-χιο! Κάν' τους να φάνε τη σκόνη σου!
Έλεος, Σοκ-ριου.
Αν δεν κερδίσεις, μη διανοηθείς να έρθεις σπίτι!
Μπορείς!
Λάβετε θέσεις.
Πάμε!
Τα πας τέλεια!
Έλα!
Πάμε!
ΤΣΟΪ ΣΟΥΝΓΚ-ΧΙΟ 6ος
Όλα καλά! Συνέχισε!
Πάμε!
Αυτηνής της έχει στρίψει τελείως.
Σοβαρά τώρα;
Ξέρεις τι ώρα είναι;
Όχι. Κοίτα το ρολόι σου αν έχεις τόση περιέργεια.
Λες να σε ρωτάω την ώρα;
-Δεν καταλαβαίνεις; -Τι φωνακλάς.
Πάνε αιώνες απ' τις εισαγωγικές. Τι φάση οι ερωτήσεις;
Είναι τρεις το πρωί.
Μέχρι πουλιά κι αρνιά κοιμούνται.
Γιατί ακούω τις κραυγές σου;
Έλεος, καημενούλη Σουνγκ-χιο.
Ξύπνησα το πολύτιμο μωρό;
Μην το κάνεις αυτό.
Δεν έχει ύπνο το μωρό; Να σου πω ένα νανούρισμα;
Σταμάτα να λες τέτοια.
Πήγαινε κοιμήσου αν δεν θες ν' ακούς.
Τι φωνακλάς.
Το φάντασμα είναι
η κατσαρομάλλα.
Έκανες σπόιλερ τώρα;
Τελείως ξεδιάντροπο! Είναι δυνατόν;
Δεν είναι Η Έκτη Αίσθηση!
Θα φροντίσω να μην κοιμηθείς απόψε!
Έχεις σοβαρά θέματα!
Συνέχισε! Λίγο ακόμη!
Τα πας τέλεια! Πάμε! Μέχρι το τέλος!
ΠΡΩΤΗ ΘΕΣΗ ΤΣΟΪ
Βγήκες πρώτος!
Τα πήγες τέλεια!
Μπράβο σου!
ΕΠΕΙΣΟΔΙΟ 3 ΣΤΟΠ
Τη μέρα είναι ήσυχη.
Σουνγκ-χιο, νωρίς ξύπνησες.
-Ναι. -Δεν σε είδα να γυρνάς.
Δούλευες αργά;
-Ναι. -Ανησυχώ.
Δουλεύεις πολύ.
Δεν πειράζει.
Κατέβα να πάρουμε πρωινό μόλις πλυθείς.
Θα έφτιαχνα μπαγκέτα με ζαμπόν-βούτυρο.
Αλλά δεν είχα τα υλικά.
Το τρώγαμε ενίοτε στη Γαλλία.
Θυμάσαι;
Όχι.
Αλήθεια; Ήσουν πολύ μικρός.
Παρ' όλα αυτά, αφού είμαστε μαζί…
Είναι ωραίο να τρώμε μαζί.
Ποτέ δεν φαντάστηκα ότι θα ξαναγυρνούσες να μείνεις μαζί μας.
Απλώς είναι κοντά στη δουλειά.
Άδειασες την γκαρσονιέρα σου;
Ναι, δεν ήταν εύκολη η κατασκευή γραφείων.
Αν ήθελες λεφτά, έπρεπε να μου πεις.
Επιχείρηση κι η αρχιτεκτονική. Με ρέγουλα.
Μάλιστα.
Πρόσεχε και στο εργοτάξιο.
Μας φέρνουν πολλούς εργάτες.
Θα προσέχω.
Ευχαριστώ γι' αυτό.
Απαίσιο είναι αυτό το ψωμί.
Θα πάρω μπαγκέτες και βούτυρο αύριο.
Δεν χρειάζεται. Δεν τρώω πρωινό.
Αλήθεια;
Πότε θα διοριστείς;
Το ίδιο ρώτησε κι ο μπαμπάς.
Γιατί; Θες να ξαναφύγω;
Δεν είναι αυτό.
Δεν σ' αρέσει να μένεις για πολύ στην Κορέα.
Ευχαριστώ για το πρωινό. Φεύγω.
ΑΤΕΛΙΕ ΙΝ
Συγχαρητήρια!
Με τρόμαξες!
Σκοπίμως το πέταξες επάνω μου;
Τι; Όχι, είχε μείνει απ' τα γενέθλια του Χιονγκ-τσαν.
Εκρηκτικός μηχανισμός είναι!
Δεν ξέρεις ότι έχουν πεθάνει απ' αυτά;
Μπελάς ο αρχιτέκτονας που αψηφά την ασφάλεια.
Εγώ βρήκα μπελά.
Τ' ακούω επειδή σε συγχαίρω.
Για τι πράγμα;
Σουνγκ-χιο! Τα καταφέραμε!
Θα σου πει ο κος Γιουν.
Τι τρέχει;
Επιτέλους, πήραμε ανάσα.
Έχουμε μια τεράστια προσφορά!
Μια συμφωνία που κάνει μόνο το κορυφαίο 1% στην Κορέα!
Μια κοινότητα συνταξιούχων!
Το Ιατρικό Ίδρυμα Ντανγιόνγκ και ο όμιλος YR Group
μας έκαναν απευθείας ανάθεση!
Καλά είπε εκείνη πως κάτι θα γινόταν!
-Είχε δίκιο η Χιε-ραν! -Πήγε σε μέντιουμ;
Ναι. Κάρτες ταρό τώρα.
Καλπάζουμε με τους γιγάντιους τροχούς της τύχης!
ΔΕΝΤΡΟ ΣΟΚ-ΡΙΟΥ
Ξεράθηκαν τα φύλλα.
Τώρα ανησυχείς για το ψωροφυτό;
-Κάποιος μας καταράστηκε. -Τι;
Απ' αυτό εξαρτάται η μοίρα μας.
Θα κλείσουμε αν μαραθεί.
Έλεος! Γιατί δεν το πότισες;
Όχι, άσ' το!
Πετάγεται κάποιος να πάρει λίπασμα;
Είσαι σκλαβάκι των προλήψεων.
Τόσο απελπισμένος είμαι.
Αν γίνει αυτή η συμφωνία,
δεν θα ανησυχούμε για τίποτα για λίγο καιρό! Πρέπει να ρισκάρουμε!
Το θέλω αυτό.
Φυσικά. Μα πρέπει να το κάνουμε καλά.
Θέλω να το κάνω.
Κι εγώ θέλω να το κάνω! Πάρα πολύ!
Όχι, θέλω να το κάνεις εσύ!
ΔΙΑΓΩΝΙΣΜΟΣ ΑΝΑΚΑΙΝΙΣΗΣ ΓΥΜΝΑΣΤΗΡΙΟΥ ΛΥΚΕΙΟΥ ΧΙΟΥΡΟΥΝΓΚ
Μαμά!
Μαμά;
Όλοι λείπουν;
Έφτιαξα κάρι. Ζέστανέ το να φας.
Γιατί τέτοιες γλύκες ξαφνικά;
Εκατό ρολάκια κιμπάπ.
Από πού είναι αυτή η απίστευτη παραγγελία;
Δεν ξέρω. Για ένα τηλεοπτικό γύρισμα.
Για τις 6:00 μ.μ.
Αλήθεια; Θα τους ρωτήσω τι γύρισμα είναι.
Αποφάσισες ν' αφήσεις ήσυχη τη Σοκ-ριου;
-Ναι. -Αλήθεια;
Γιατί;
Είναι το φαινόμενο Ρωμαίος κι Ιουλιέτα.
Λένε ότι όσο ανακατεύονται οι γονείς, τόσο δυναμώνει η αγάπη.
Τι σχέση έχει αυτό;
Άκου εδώ.
Είναι μια αλήθεια που ισχύει κι αλλού εκτός απ' την αγάπη.
Όσο προσπαθείς να ελέγξεις το παιδί,
τόσο εκείνο επαναστατεί.
Ναι, δίκιο έχεις. Καλή απόφαση.
Μακάρι να ήσουν τόσο αβρή και στο τύλιγμα του κιμπάπ.
Όταν πιέζεις κάτι να κρατηθεί μέσα, τα πλαϊνά…
Η Σοκ-ριου δεν θ' αντέξει για πολύ.
Πώς το ξέρεις;
Δεν είναι για όλους η ανεργία.
Μια ζωή ήταν εργατική.
Στο τέλος θα λυγίσει μόνη της.
Αυτό περιμένω.
Δεν αργεί.
Θέλουμε εκατό κομμάτια! Τι το τρως;
Είναι πεντανόστιμο. Το δοκιμάζω απλώς.
-Καλό είναι; -Ναι.
Τελείωνε!
Τέλος.
ΠΡΟΓΡΑΜΜΑ ΑΝΕΡΓΙΑΣ ΠΕΚ ΣΟΚ-ΡΙΟΥ
ΠΑΙΧΝΙΔΙΑ
Καλό.
ΧΑΣΙΜΟ
Θα ήμουν πολύ καλή σ' αυτό.
ΤΗΛΕΟΡΑΣΗ
Δεν το κάνουν σωστά. Δεν γίνεται έτσι.
ΥΠΝΑΚΟΣ
-Τι κάνεις; -Δουλεύω. Γεια.
Περίμενε! Δεν σου είπα καν γιατί πήρα. Κι αν είναι σημαντικό;
Τι έγινε;
Το φάντασμα ήταν εκείνη με το ίσιο μαλλί.
Κλείνω.
Περίμενε! Είναι σημαντικό.
-Πάμε να διαβάσουμε κόμιξ. -Δεν θα το ξέρεις.
Αλλά ο κόσμος δουλεύει.
Δεν έλεγα για τώρα.
Σκοπεύω να πάω 6:00-8:00 μ.μ.
Έλα μόλις τελειώσεις.
Όχι. Κλείνω.
Άκαρδε κόπανε.
Ξέχνα το. Έχω κι άλλους φίλους.
-Καλώς ήρθατε. -Γεια σας.
Γεια!
Κολλητή μου.
Πολύ στενή και παλιά μου φίλη.
Γιατί με καλοπιάνεις έτσι;
Δεν κατάλαβα και πολλά.
Μο-ουμ, πολύ συννεφιασμένη είσαι. Πέρασες δύσκολη μέρα;
Σοκ-ριου, πολύ χαρούμενη είσαι. Πέρασες καλά τεμπελιάζοντας;
Φυσικά.
Τι θες να διαβάσουμε;
Πήρα απ' όλα τα είδη.
Ρομάντζο; Πολεμικά; Μάνγκα;
Όλα βαρετά ακούγονται.
ΜΟΝΟ ΓΙΑ ΕΝΗΛΙΚΕΣ
Θέλω κάτι κόκκινο.
Μάλιστα.
Είμαστε σε δημόσιο χώρο στη γειτονιά μου.
Δεν υπάρχει πιο γενναία.
Έτσι;
Έριξα μια ματιά πριν.
Πολύ καλό το Ρόδο της Μακαριότητας.
Πάρ' το όταν δεν κοιτάνε.
Δώσ' το μου μετά. Έφυγες.
Τώρα. Δεν κοιτάνε.
-Σβέλτα. -Σοκ-ριου;
Δεν εννοούσα αυτό το κόκκινο.
Κάτι με φρέσκο αίμα και σκισμένη σάρκα. Τέτοια πράγματα.
Όπως εκείνα.
Τέτοιο κόκκινο; Ας το έλεγες.
Γεια σας.
Ο άλλος κολλητός σου.
Όχι. Από σήμερα έχει φάει άκυρο.
Ούτε γεια δεν λες;
Εσύ είπες πως δεν θα ερχόσουν.
Δεν ήρθα για σένα. Ήθελα να διαβάσω ένα βιβλίο.
Αλήθεια; Ποιο βιβλίο;
Βασικά… Να το. Αυτό ήθελα.
Ήθελες το
Πριγκίπισσα;
ΠΡΙΓΚΙΠΙΣΣΑ
Τι; Έχεις θέμα με τα γούστα μου;
Όχι! Εγώ δεν έχω προκαταλήψεις.
Αλλά σ' αρέσουν οι τραγικές ιστορίες αγάπης
με θλιβερό τέλος;
Ναι, του αρέσουν.
Εσύ πώς το ξέρεις;
Απλώς το ξέρω.
Μια λοξή και μια αλλόκοτη.
Να κάνετε παρεούλα. Θα ενοχλείτε λιγότερο κόσμο έτσι.
Ακόμη δεν ήρθε, στήνει καβγά.
Τι να κάνουμε τώρα;
Εσύ τι λες; Πάμε σπίτι.
Όχι. Έχω ελεύθερο χρόνο έξω, οκτώ με δέκα.
Κι αυτό το προγραμμάτισες;
Παλιές συνήθειες. Τι κουραστική ζωή.
Κακό είναι αυτό;
Μπορώ να διασκεδάζω με πρόγραμμα και σύστημα.
Λοιπόν, τι λέτε για επιτραπέζια;
Την επόμενη φορά. Πρέπει να πάω να διαβάσω.
Τι να διαβάσεις;
Για το δίπλωμα ταχύπλοου.
Θες να οδηγήσεις σκάφος;
Όχι. Ενδιαφέρομαι για κάτι τώρα τελευταία.
Χρειάζεται αυτό.
Έχω δουλειά ακόμη. Θα γυρίσω στο γραφείο.
Τι γίνεται τώρα; Θα με παρατήσετε κι οι δύο;
Είναι όντως το τέλος;
Γεια. Πάρε με αύριο!
Εμένα όχι.
Ελάτε τώρα.
Ναι, καλά! Αφοσιωμένοι πολίτες.
Στυλοβάτες της βιομηχανίας!
Από σας εξαρτάται το μέλλον της Κορέας! Συνεχίστε έτσι!
Τι να κάνω μόνη;
Ο πρωινός σου καφές.
Ευχαριστώ.
Παρακαλώ. Ορίστε. Είναι καλύτερος έτσι.
Σωστά.
Η γλύκα τονώνει την κυκλοφορία μου.
Δεν έχετε μηχάνημα
ή ατομική καφετιέρα;
Αν είχε, δεν θα ήταν μεσιτικό γραφείο.
-Η μέση μου. -Σοβαρά.
-Τζε-σουκ, φέρε το μαξιλαράκι. -Πάρ' το μόνη σου.
Τίποτα δεν κάνει.
Καλημέρα!
-Γεια! -Τι λουλούδια είναι αυτά;
Από ένα μαγαζί βγαίνοντας απ' το μετρό.
Όμορφα, έτσι;
-Θεέ μου. -Ναι!
Ο άντρας μου δεν μου παίρνει ποτέ τέτοια.
Ούτε τα παιδιά. Τι να κάνω κι εγώ; Τα παίρνω για άλλους.
-Ευχαριστώ πολύ. -Όμορφα, έτσι;
Ούτε θυμάμαι πότε μου χάρισαν λουλούδια.
-Στάσου να βγάλω μια φωτογραφία. -Εντάξει.
-Λεβάντα. -Στείλ' τη μου.
-Εντάξει. -Μυρωδάτη.
-Το πρόσωπό σου, Τζε-σουκ. -Μοσχοβολάει.
Έτσι;
Κρύψου, Τζε-σουκ.
Ακούστε όσο τα κοιτάτε.
-Έτοιμη! -Θέλω να σας πω κάτι.
Ας αλλάξουμε το όνομα της ομάδας μας.
-Γιατί; -Θες ν' αλλάξεις το όνομά μας;
Ναι. Θυμάστε τις κακιασμένες αδελφές Χι;
-Ναι. -Απαίσιες.
Δεν θέλω καμία σχέση μαζί τους και το όνομα δεν βοηθάει.
Ας το αλλάξουμε σε κάτι πολύ ωραίο!
Σαν τι;
Ξέρεις τώρα.
Κάτι εκλεπτυσμένο και κομψό!
Το "σουκ" στα αγγλικά;
Χιε-σουκ, πώς είναι στα αγγλικά;
Δεν ξέρω.
Διπλωμάτισσα και δεν ξέρεις;
-Πού να ξέρω τα ονόματα φυτών; -Σοβαρά;
-Τι ερώτηση είναι αυτή; -Ψάξ' το.
Περίμενε, θα το ψάξω εγώ.
Καλά, δεν το τρώνε εκτός Κορέας;
-Δεν νομίζω. -Δεν το έχω ξανακούσει.
Το βρήκα.
-Πώς είναι; -"Μαγκγουόρτ".
-"Μαγκ…" Τι; -"Μαγκγουόρτ".
"Γουόρτ". Έτσι.
Γαβγίζεις;
-Χειρότερο είναι. -Τι;
Όχι, δεν είναι εύηχο.
Μα και το λεβιθόχορτο δεν είναι βοτάνι;
-Ναι. -Ναι.
Και το υπέρτατο βοτάνι;
Λεβάντα!
Σβέλτα!
Έκλεισε! Λεβάντα!
ΝΑ ΜΙ-ΣΟΥΚ ΖΗΣΕ ΜΥΡΩΔΑΤΑ
-Μπαμπά; -Ναι;
Πώς ζεις μυρωδάτα;
Δεν ξέρω! Ρώτα τη μαμά σου όταν έρθει.
Γερνάει μάλλον. Δες εδώ.
Λουλούδια για φωτό προφίλ.
-Λεβάντα. -Με λες γριά πίσω απ' την πλάτη μου;
Γι' αυτό δεν σας αφήνω μόνους σας!
Πολύ βίαιη.
Δεν το είπα κρυφά. Γεγονός είναι.
Μεγαλώνουμε μαζί.
Σιωπή.
Γιατί τόσο πολλά;
Έχουμε μέλλον ακόμη. Θέλουμε 100.
-Εκατό; -Ναι.
Για ένα τηλεοπτικό συνεργείο.
Τους άρεσαν και ξαναπήραν.
Αλήθεια;
Άρα δεν έχω επιλογή.
Θα βοηθήσω.
Άσ' το. Τι να κάνεις εσύ;
Μην μπλέκεσαι στη μέση. Φάε κιμπάπ.
Ή τοκμπόκι.
-Θες; -Όχι, έχεις δουλειά.
Καλώς ήρθατε…
-Καλώς ήρθατε! -Χαίρετε.
Κυρία Γιου!
Θεέ μου! Εσύ είσαι, Σοκ-ριου;
Δεν έχετε αλλάξει καθόλου!
Σας κατάλαβα αμέσως μόλις μπήκατε!
Μαμά, η καθηγήτριά μου απ' το σχολείο.
-Θεέ μου! -Γεια σας, κα Γιου!
Συγγνώμη που δεν σας αναγνώρισα!
Μα δεν πειράζει.
Όταν είδα τη Σοκ-ριου θυμήθηκα ότι αυτό είναι το μαγαζί των γονιών της.
Πώς από δω;
Ήρθα να παραγγείλω.
Μπορώ να έχω 20 τοκμπόκι και 20 σάντε;
-Φυσικά! -Θεέ μου.
Μεγάλη μας χαρά.
Μα είναι πάρα πολλά. Μπορείτε να τα πάρετε;
Θα τη βοηθήσω!
Θα πάω εγώ. Έχεις δουλειά.
-Αλήθεια; -Μισό λεπτό.
Εντάξει.
-Τα κάνω εγώ. -Μισό.
Κάνε γρήγορα.
Βάλε κάτι να πιει.
Σ' ευχαριστώ που με βοηθάς.
Μα φυσικά.
Το σχολείο δεν έχει αλλάξει καθόλου.
Τίποτα δεν αλλάζει εδώ.
Ίσως γι' αυτό όλο ξεχνάω ότι περνάει ο χρόνος.
Απίστευτο. Δεν το πιστεύω ότι γίνατε λυκειάρχισσα.
Κι εσύ.
Φερόσουν τόσο παιδιάστικα. Δεν το πιστεύω πόσο ωρίμασες.
Για διακοπές έχεις έρθει στην Κορέα;
Ορίστε;
Δουλεύεις στην Γκρέιπ έμαθα.
Ναι…
Πολύ χάρηκα όταν το έμαθα.
Κι όχι μόνο εγώ.
Όλοι οι καθηγητές σε μνημονεύουν.
Τόσο ικανή κι έξυπνη.
Μορφή στο λύκειο Χιερούνγκ.
Για δες, άλλη μια μορφή του λυκείου μας.
Τι;
Συμμετέχεις στον διαγωνισμό για την ανακαίνιση του γυμναστηρίου;
Ναι, σήμερα είναι η ενημέρωση για τους συμμετέχοντες.
Κοντοστάθηκα όταν είδα ένα γνωστό όνομα.
Είναι υπέροχο. Θα ήταν πολύ σημαντικό να το αναλάβεις εσύ.
Κυρία Γιου.
Αυτό δεν σημαίνει ότι δεν θα έπρεπε να είναι εδώ μαζί σας τώρα;
Έχει ακαδημαϊκούς δεσμούς.
Δεν είναι δίκαιο.
Δεν έχεις αλλάξει!
Οι αξιολογήσεις θα γίνουν από ειδικούς του υπουργείου Παιδείας.
Εγώ δεν εμπλέκομαι.
Καλή προσπάθεια.
Να πάρει.
Καιρό έχουμε να τα πούμε. Είστε ελεύθεροι;
Φυσικά!
Λυπάμαι.
Έχασα κάποια πράγματα από την ξενάγηση νωρίτερα.
Πρέπει να τα δω προσεκτικά.
Αλήθεια; Κρίμα. Τότε, θα το ζητήσω απ' τη Σοκ-ριου.
Αφού ήρθες, μίλα στους μαθητές.
Συζήτηση με μια απόφοιτη.
Ορίστε; Εγώ;
Θα δώσεις το καλό παράδειγμα.
Οι μαθητές θα ενθουσιαστούν όταν μάθουν για την Γκρέιπ.
Μα εγώ…
Εγώ να πηγαίνω.
Εντάξει, ξέρω ότι είσαι πολυάσχολος. Καλή επιτυχία!
Σας ευχαριστώ.
Συμφωνείς να συναντήσεις μαθητές;
Φυσικά.
Αυτή είναι η Πε Σοκ-ριου, απόφοιτη του σχολείου μας.
Εργάζεται στην Γκρέιπ στις ΗΠΑ.
-Στην Γκρέιπ; -Τέλειο!
Ελπίζω να σας μεταδώσει την ενέργειά της.
Εγώ σας αφήνω, μιλήστε ελεύθερα.
-Μάλιστα! -Μάλιστα!
-Με το καλό! -Ευχαριστώ.
Γεια σας, είμαι η Πε Σοκ-ριου.
Έγινε πολύ ξαφνικά όλο αυτό,
οπότε δεν προετοίμασα κάτι.
Μπορείτε να μου κάνετε ερωτήσεις αν θέλετε.
Πού σπουδάσατε;
Έγινα δεκτή στο πανεπιστήμιο Χανγκούκ όταν αποφοίτησα από δω.
Μετά από ένα έτος, σπούδασα στις ΗΠΑ.
Γράφτηκα στο Μπέρκλεϊ και αποφοίτησα.
Άρα, είστε από πλούσια οικογένεια;
Κάθε άλλο!
Μια φίλη θα σπούδαζε στο εξωτερικό.
Ήθελα κι εγώ να σπουδάσω αγγλικά κι ετοιμαστήκαμε μαζί.
Όταν έγινα δεκτή,
πήρα μια τετραετή υποτροφία. Έτσι έγινε.
Τρελό!
-Μισό. -Ναι;
Τι κάνετε στην Γκρέιπ;
Είμαι διευθύντρια προϊόντων.
Επιβλέπω και διαχειρίζομαι πρότζεκτ
από το στάδιο του σχεδιασμού ως την περαίωση.
Το όνειρό σας ήταν πάντα να γίνεται διευθύντρια προϊόντων;
Δεν ξέρω. Δεν το νομίζω.
Και ποιο ήταν;
-Το όνειρό μου; -Ναι.
Όταν πηγαίνατε στο λύκειο, τι θέλατε να γίνετε;
Σοκ-ριου.
Πάλι με αγνοείς; Έχει φάει για μεσημέρι;
Μη μου μιλάς. Θέλω ηρεμία κι ησυχία.
Τότε, έλα μαζί μου ήσυχα.
Αργότερα.
Πρέπει να φύγουμε.
Ποιος το λέει αυτό; Δεν θέλω.
Έλα μαζί μου που σου λέω!
Τρελάθηκες; Πώς γραπώνεις έτσι μια γυναίκα;
Μα τόσο απερίσκεπτος;
Μίλα για τον εαυτό σου. Πας καλά;
Εσύ δεν είσαι γυναίκα.
Και βέβαια είμαι!
Άντρας είμαι; Τι είμαι;
Είσαι…
σχεδόν ουδέτερο.
Θες να πεθάνεις;
-Να σε θάψω πίσω απ' το σχολείο; -Πάμε.
-Τι; -Πάμε.
Σίγουρα κάπου εδώ ήταν.
Εδώ και μισή ώρα το ίδιο λες.
Γιατί το ψάχνουμε αυτό;
Συμφωνήσαμε να την ξεθάψουμε μετά από δέκα χρόνια. Πέρασαν παραπάνω.
Το ξέρω.
Την ξεχάσαμε τη χρονοκάψουλα. Τι σημασία έχει;
Ούτε που θυμάμαι τι έβαλα εκεί μέσα.
Εσύ ήθελες να το κάνουμε.
Νομίζω πως ήταν ένα γράμμα. "Ένα γράμμα σ' εμένα σε 10 χρόνια".
Δεν πήγαινα καλά. Τι απαίσιο το μιλένιαλ συναίσθημα.
Άσ' το. Μην την ψάχνεις. Ας μείνει θαμμένη.
Ας ελπίσουμε να βρεθεί σε ένα δις χρόνια σαν αβγό δεινοσαύρου!
Όχι, πάλι ξεφτίλα θα 'ναι.
Για τη Σοκ-ριου που ξέρω, η περιέργεια ξεπερνά την ξεφτίλα.
Δεν έχεις περιέργεια;
Σίγουρα θα είναι γεμάτο εντυπωσιακά κι αθώα λόγια.
Και λοιπόν; Η πραγματικότητα είναι ότι απλώς σκάβουμε χωρίς αύριο.
Ο καθένας θα καταλάβαινε ότι σκάβεις ανόρεχτα.
Κάπου εδώ ήταν.
Γιατί το έκανες αυτό πριν;
Ποιο;
Έκανα ότι δουλεύω στην Γκρέιπ.
Γιατί έκανες τον ανήξερο;
Αντί να ντρέπομαι, μίλησα.
Μα δούλευες εκεί.
Κι αυτό απάτη;
Σκάσε.
Αυτό αρκεί. Η εμπειρία σου εκεί είναι αληθινή.
Είναι αρκετό για να συμβουλεύσεις τα παιδιά.
Γιατί δεν καθαρίζει το χώμα;
Τώρα σ' έπιασε η καθαριότητα. Πλένεσαι μετά.
Θέλω να πάω σπίτι.
Ας σκάψουμε άλλο λίγο. Έχω καλό προαίσθημα.
Νομίζω πως ήταν ανάμεσα σ' αυτά τα δέντρα.
Ψάξε εσύ.
Αλήθεια φεύγεις;
Σοκ-ριου!
Να πάρει. Είμαι σίγουρος ότι ήταν εδώ.
Σοκ-ριου, περίμενέ με!
Ήμασταν πολύ κοντά.
Σοκ-ριου!
Γύρισα.
Γεια σου.
Τι είναι όλα αυτά;
Κουτιά δώρων.
Ασχολείται η γειτόνισσα. Ζήτησα να τη βοηθήσω.
Γιατί να το κάνεις;
Γιατί έβαλες επίθεμα με παυσίπονο στο χέρι;
Απ' το πολύ κιμπάπ πονάει ο καρπός μου.
Σου είπα να βοηθήσω.
Βοηθάς μην κάνοντας τίποτα, κακομαθημένο.
Μπορώ να βάλω άλλα 100 επιθέματα.
Μακάρι να πουλήσω άλλα 1.000 ή 10.000 κιμπάπ.
-Φέρε δω, θα το κάνω εγώ. -Γιατί;
Είναι δική μου δουλειά.
Άσε το χαρτζιλίκι μου. Κάνε τη δουλειά σου.
Ντονγκ-τζιν!
Άντε πάλι.
Έπρεπε να βοηθήσεις τη μαμά!
Τι κάνεις όλη μέρα στο δωμάτιό σου;
Τι σ' έπιασε;
Δούλευα. Για τα πράγματα ήρθα.
-Μαμά. -Ναι;
Έχω ιδιαίτερο, θα αργήσω.
Καλό μάθημα.
-Έφυγα. -Γεια.
Έχει στρώσει αυτός τώρα τελευταία.
Δεν πίστευα ότι θα έκανε κάτι στη ζωή του.
Ζει αξιοπρεπώς τώρα.
Ημιαπασχόληση μεν, αλλά πληρώνεται.
Προσπαθεί να γίνει προπονητής στο γυμναστήριο.
Γυμνάζεται κιόλας.
Καλό αυτό.
Όντως θα συνεχίσω έτσι;
Δεν θα πας σπίτι;
Πιο μετά.
Τι κάνεις;
Εκεί κολυμπούσες;
Ναι.
Παλιά είναι.
Χρησιμοποιείται ακόμη;
Μερικές φορές, στη Φυσική Αγωγή.
Χαλάρωσε. Τα δημόσια κτίρια δεν έχουν λεφτά. Μόνο διαδικασίες.
Σημασία τώρα έχει η αυριανή συνάντηση με τον πελάτη.
Κι οι δυο σημαντικοί.
Μπορεί να φαίνεται ότι είσαι φίρμα και τα πάμε καλά,
αλλά ξέρεις ότι είναι δύσκολος τομέας.
Η παραμικρή πτώση επηρεάζει τον καθένα.
Το ξέρω.
Κλείσε την πισίνα, λοιπόν, κι άνοιξε την κοινότητα συνταξιούχων.
Με πιέζεις;
Όχι. Προτείνω.
Επίσης, δημοσιεύτηκε η συνέντευξη στην Τσανγκγού Ντέιλι.
Κυκλοφορεί αύριο. Γεια.
Γεια.
ΧΤΙΖΟΝΤΑΣ ΑΡΧΙΤΕΚΤΟΝΙΚΗ ΚΑΙ ΑΝΘΡΩΠΟΥΣ ΤΣΟΪ ΚΑΙ ΓΙΟΥΝ
Ο ΤΣΟΪ ΝΙΚΗΤΗΣ ΣΤΑ 200 Μ. ΕΛΕΥΘΕΡΟ
ΣΤΟ ΕΘΝΙΚΟ ΠΡΩΤΑΘΛΗΜΑ ΣΕΟΥΛ 2007
Με τρόμαξες.
Γιατί στέκεσαι εκεί;
Γι' αυτό κυκλοφορούν τόσες παράξενες φήμες για σένα στο γραφείο.
Ότι έχεις πνευματικές ικανότητες ή ένα τρίτο μάτι.
Ότι έχω πνευματικό μάτι και βλέπω μέσα στους άλλους.
Απλή υπερμετρωπία λόγω ηλικίας.
Πώς είναι το άρθρο; Χάλια;
Δεν είναι κακό.
Καλός σχεδιασμός, σαφές περιεχόμενο.
Γιατί δεν ακούγεται σαν κομπλιμέντο;
Τεμπελιάζεις.
Η γραφή σου δείχνει ότι δεν ψάχνεις.
Κανγκ Νταν-χο.
Όταν πρωτοήρθες εδώ σε θεωρούσα δαιμόνιο.
Πήγαινες στα αστυνομικά τμήματα
με το σακίδιό σου κι έκανες μήνες να γυρίσεις.
Και τι; Τώρα προσπαθώ πολύ να ισορροπήσω δουλειά και ζωή;
Το καταλαβαίνω. Σοβαρά.
Μεγαλύτερη πρόληψη.
Θα το έχω κατά νου.
-Θα το εφαρμόσεις από τώρα; -Όχι. Πάω για κέικ ρυζιού.
Δεν το λες κακό.
-Πού είναι ο ασθενής; -Εκεί.
Πότε ξεκίνησε η κρίση;
Πριν από 10-15 λεπτά.
Ο Ντο-χιον είναι επιληπτικός.
Μεταφορά. Μο-ουμ, μπροστά.
Εντάξει.
Μισό λεπτό.
Τώρα; Έχει μποτιλιάρισμα.
Μεταφέρουμε επείγον περιστατικό.
Παρακαλώ, συνεργαστείτε.
Επικίνδυνη μια κρίση 20 λεπτών.
Γιατί δεν κινούμαστε;
Έχουμε άρρωστο παιδί. Κουνηθείτε.
Τι κάνει αυτός;
Νομίζω πως προσπαθεί να ανοίξει δρόμο.
Τι;
ΣΑΣ ΑΓΑΠΩ, ΛΑΣΠΟΤΟΠΟΙ
ΦΥΛΑΚΑΣ ΛΑΣΠΟΤΟΠΩΝ
Εντάξει, μια χαρά.
ΣΑΣ ΑΓΑΠΩ, ΛΑΣΠΟΤΟΠΟΙ
ΠΥΡΓΟΣ YR
Τώρα τελευταία, έχουμε πολλές κοινότητες συνταξιούχων,
μα η ποιότητα ποικίλλει πολύ, σωστά;
Η πιο οικονομική μονάδα ξεκινά με προκαταβολή δύο δις γουόν.
Εμείς σχεδιάζουμε μια πολυτελή κοινότητα.
Θα σχεδιαστεί αποκλειστικά για το κορυφαίο 1% των ηλικιωμένων.
Θα είναι όμορφο όσο ένα τοπόσημο, αφού θα είναι στην καρδιά της Σεούλ.
Δεν θα μπορούν να πηγαίνουν όλοι
ούτε να το κοιτάζουν.
Οι ηλικιωμένοι που παίρνουν δωρεάν το μετρό, ας πούμε.
Αγαπώ το μετρό.
Σήμερα πήρα το αμάξι μου,
αλλά παίρνω συχνά το μετρό.
Θα το κάνω και στο μέλλον.
Υποστηρίζω τις πολιτικές παροχής προνομίων μεταφοράς
στην τρίτη ηλικία.
Υπέροχα!
Δεν θέλαμε να το υποβαθμίσουμε.
Μια απλή σύγκριση ήταν.
-Ναι, φυσικά. -Μάλιστα.
Μα αν πρόκειται να είναι σε επίπεδο που δεν φτάνει το βλέμμα,
για τι ύψος συζητάμε;
Αυχενικό θα πάθουν.
Ο κος Τσόι θέλει να πει,
τι ιδέα αναζητάτε;
Σκέφτεστε κάτι πολυτελές και πανάκριβο;
Ναι, γι' αυτό ετοιμάσαμε κάποια προσχέδια.
Θα ήθελα να συνδυάσουμε κάποια από αυτά.
Ορίστε;
Εδώ βλέπετε έργα διάσημων διεθνών σχεδιαστών.
Οι πιθανοί πελάτες μας θα έχουν εκτεταμένη παγκόσμια εμπειρία.
Έχουν υψηλά γούστα και στάνταρ.
Δεν θα ικανοποιηθούν με συνηθισμένα εγχώρια σχέδια.
Δηλαδή, θέλετε να πείτε
ότι δεν μας εμπιστεύεστε
και θέλετε να κοπιάρουμε εγκεκριμένα σχέδια;
Αυτό ζητάτε;
Ορίστε, κύριε Τσόι;
Ως φόρο τιμής.
Η μίμηση γεννά τη δημιουργία.
Δεν υπάρχει παρθενογένεση.
Όχι. Αυτή είναι κατάφωρη αντιγραφή.
Μην ανησυχείτε γι' αυτό.
Όλοι γκρινιάζουν για αντιγραφή πια.
Μα δύσκολα επιβάλλονται κυρώσεις που να ευσταθούν δικαστικά.
Δεν μπορώ να το κάνω.
Μην προσπαθείς να με πείσεις.
Δεν αλλάζω γνώμη.
Άκουσέ με πρώτα. Έχω κι εγώ το σχέδιό μου!
Τι σχέδιο;
Στην αρχή, κάνουμε ότι συμφωνούμε.
Στην πορεία, θα αλλάξουμε το σχέδιο.
Θα προτείνουμε άλλο!
Έλα. Έχουν προθεσμίες και κονδύλι.
Δεν θα σταματήσουν στη μέση!
Θα κάνουμε αλλαγές σταδιακά με το στιλ μας.
Καλό δεν είναι;
Δηλαδή, θα βελτιώσεις μια αντιγραφή.
Σκέψου το ως αναφορά.
Πλάκα κάνεις;
Μιονγκ-ου.
Ξέρω ότι δεν υπάρχει αρχιτεκτονική χωρίς πελάτη.
Δεν μπορώ να δουλέψω με τέτοιες αντιλήψεις.
Με τέτοια νοοτροπία, δεν θα καταφέρουμε τίποτα.
Τόσες βρομοδουλειές έχουμε διαχειριστεί.
Γιατί φέρεσαι έτσι;
Έχουμε χρεωθεί ως τον λαιμό. Έχουμε υπαλλήλους να φροντίσουμε!
Για εκείνους, δεν το κάνω.
Για να προφυλάξω την αξιοπρέπειά τους.
Βλάκα! Ξέρεις τι χρειάζονται πραγματικά;
Όχι αυτό το αφηρημένο συναίσθημα.
Χρειάζονται πρακτικά κίνητρα, αύξηση μισθού!
Για να γίνει αυτό, χρειαζόμαστε λεφτά.
Η εταιρεία πρέπει να ανέβει!
Θα πουλήσεις την ψυχή σου για το χρήμα;
Αυτό συμφέρει την εταιρεία μας;
Κι εσύ;
Κάνεις κάτι για την εταιρεία;
Δεν σε νοιάζει η κοινότητα!
-Όλο εκείνη την πισίνα κοιτάς! -Τι;
Μια κοινότητα συνταξιούχων εκατοντάδων δις και μια απλή ανακαίνιση!
Μπαίνουν καν στην ίδια ζυγαριά;
Έβαλες το συναίσθημα στη δουλειά!
Μιονγκ-ου.
Η ρημαδοπισίνα σού θύμισε τα παλιά…
Θέλω να πω… Κοίτα, Σουνγκ-χιο…
Φεύγω.
Περίμενε…
Μπράβο.
Μπράβο!
Χαίρομαι που ο Ντο-χιον πάει καλύτερα.
Όλα αυτά χάρη σ' εσάς, κε Γιον.
Το κατέχω καλά.
Όταν η Σε-γιουν διαγνώστηκε με επιληψία,
κατέρρευσε ο κόσμος μου.
Μάλλον ήταν μια πρόκληση από ψηλά για να γίνουμε καλύτεροι διασώστες.
-Η Σε-γιουν είναι δώρο από ψηλά. -Φυσικά.
Ποιος είναι ο σωτήρας που μας άνοιξε δρόμο;
-Ο ιδανικός μου τύπος. -Τι;
Συνήθως προτιμώ τους περιπετειώδεις τύπους.
Μα όχι πια.
Κάποιος ήσυχος, αλλά συνεργάσιμος.
Αθόρυβος, μα αποφασιστικός.
Πω πω. Αυτό είναι πραγματικά σέξι.
Πρώτη φορά περιγράφει ως σέξι κάποιον που δεν είναι ο Άιρον Μαν.
Είπε σέξι και τον Σπάιντερ Μαν.
Οι μυς μέσα απ' τα κολλητά…
Τι έγραφε από πίσω; Κάτι με λάσπη;
"Λασπότοποι".
Ισχύει!
Αυτό σημαίνει ότι είναι ο Λάσπομαν. Άιρον Μαν, Σπάιντερ Μαν, Λάσπομαν.
Λάσπομαν.
Είδε κανείς την πινακίδα του Λάσπομαν;
Συγγνώμη. Έπρεπε να δω. Επικρατούσε χαμός.
Έπρεπε να δεις! Πώς θα τον βρω τώρα;
Κυρία Τζουνγκ, ήρθε αυτό για εσάς.
Μάλιστα. Ευχαριστώ πολύ.
-Τι είναι αυτό; -Τι είναι;
Κέικ ρυζιού; Και πείνασα.
Να φάμε κανένα;
Μισό λεπτό να δούμε ποιος τα έστειλε.
Να τη!
-Έχει κάρτα. -Να τη.
Εντάξει!
Έλεος. Περιμένετε.
Ευχαριστώ πολύ.
Δεν υποσχέθηκα να επικοινωνήσω; Διασώστρια Τζουνγκ Μο-ουμ.
Τι πράγμα;
Πώς ήξερε το όνομά μου;
Μα γιατί έστειλε κέικ ρυζιού; Με διψάνε αυτά.
Για φέρε λίγο.
Καλό είναι.
Η κα Πε Σοκ-ριου;
-Γεια σας. -Γεια σας.
Χαίρω πολύ. Λι Τζιν-γιουνγκ.
-Σας ευχαριστώ. -Δεν περιμένατε να πάρω;
Καθόλου.
Μπορούσα να έρθω εγώ. Ευχαριστώ που ήρθατε στη γειτονιά μου.
Δεν είναι θέμα.
Άξιζε για ένα τόσο αξιοσέβαστο άτομο.
Μα πού βρήκατε τον αριθμό μου;
Έχω σπουδαίο ραντάρ.
Έμαθα ότι γύρισε ένα ταλαντούχο άτομο,
οπότε άρχισα να ρωτάω.
Με κολακεύετε. Σας ευχαριστώ.
Το εννοώ.
Αν επιτρέπεται,
μπορώ να ρωτήσω γιατί παραιτηθήκατε από την Γκρέιπ
και επιστρέψατε έτσι;
Έπρεπε να επιστρέψω για προσωπικούς λόγους.
Μάλιστα.
Και πόσο καιρό εργαστήκατε στην Γκρέιπ;
Προσελήφθην το 2015
και παραιτήθηκα επισήμως τον περασμένο μήνα.
Δέκα χρόνια;
Όχι, έκανα διάλειμμα ενός έτους στη μέση.
Αλήθεια;
Ναι, στα 30 μου.
Πάλι για προσωπικούς λόγους;
Μάλιστα.
Έτσι είναι τα 30.
Εγώ άλλαξα δουλειά τότε.
Έχετε εντυπωσιακή καριέρα και πορτφόλιο.
Δεν θα υπάρξει πρόβλημα.
Η θέση που σας προσφέρω είναι στη Σερεντίπιτι…
Πε Σοκ-ριου.
Γιατί ντύθηκες έτσι;
Τι έγινε;
Γιατί όλο εμφανίζεσαι έτσι;
Γιατί μένουμε στην ίδια γειτονιά.
Ούτε εγώ τρελαίνομαι.
Φαίνεται πως συμφωνούμε.
Άντε στη δουλειά σου.
Εσύ πού πας;
Ν' ανοίξω τα μάτια μου!
Γίνεται πιο ανέμελη;
Φοβερή τόλμη.
-Θες λίγο; -Έχεις πιει εσύ.
-Καθάρισέ το. -Βρόμικη είμαι;
Δεν μοιάζεις καθαρή.
-Έλα. -Συγγνώμη.
Σοβαρά τώρα;
-Μου πέταξες νερά; -Όχι. Μου ξέφυγε το χέρι.
Τώρα θα δεις.
Θα με καταβρέξεις; Έχουμε λειψυδρία.
Αυτό είναι για τη Γη.
Πού πας τώρα;
Γιατί είσαι τόσο απρόβλεπτη σε όλα σου;
Έχω χάσει μυϊκή μάζα με την ξάπλα.
Την αναπληρώνω.
Έχεις μυϊκή μάζα για να χάσεις;
Άσε που βάζεις ό,τι να 'ναι.
Ήταν μια χαρά μέχρι τώρα.
Είδα μια υπεύθυνη προσλήψεων.
-Γιατί; -Δεν ξέρω.
Δεν ξέρω πώς με βρήκε.
Είμαι πολύ ικανή και ταλαντούχα.
Τι είπε;
Μου πρόσφερε κάποιες θέσεις.
Στην GLO Korea και στη Σερεντίπιτι.
Με πολύ καλές συνθήκες.
Όχι τόσο όσο πριν, αλλά με καλό μισθό.
Αλήθεια;
Μοιάζει με τη δουλειά που έκανα.
Θα προσαρμοστώ.
Τέλεια, έτσι;
Θες να πας;
-Τι; -Θες να ξανακάνεις αυτήν τη δουλειά;
Η δουλειά είναι δουλειά.
-Τι σημασία έχει αν θέλω; -Δεν πάει έτσι.
Δουλειά σου είναι. Κάνε ό,τι θες.
Πώς γίνεται να κάνεις μόνο ό,τι θέλεις;
Γιατί όχι;
Γιατί συμβιβάζονται όλοι;
Είπες ότι ξεπέρασες τα όριά σου.
-Ήθελες επανεκκίνηση. -Ναι, μα…
Θάρρος είναι αυτό; Να γυρίσεις στα παλιά;
-Κι αν το κάνω, τι σε νοιάζει εσένα; -Νομίζεις πως δεν σε ξέρω;
Τα μάτια σου λάμπουν όταν θες κάτι
και χοροπηδάς ενθουσιασμένη, πράγμα που δεν βλέπω.
Σου μοιάζω ακόμη για έφηβη;
Δεν με ξέρεις επειδή ήμασταν φίλοι!
Θα 'θελα να βρεις το αληθινό σου όνειρο.
Όνειρο; Όνειρα;
Έτσι απλά υλοποιούνται λες;
Μόνο όσοι μπορούν να τα ψάξουν ονειρεύονται.
Όσοι μπορέσουν να ξανασταθούν στα πόδια τους κυνηγάνε τα όνειρά τους.
Πού να ξέρεις εσύ απ' το μεσογειακό κλίμα.
Καθαρό, ήπιο και τέλειο περιβάλλον.
Για μένα, η ζεστασιά είναι φευγαλέα. Συνήθως ζω στη Σιβηρία!
Απίστευτο κρύο, άνεμοι, με χιόνι, βροχή, χαλάζι!
-Ξέρεις πώς είναι; -Ξέρω.
Έχω περάσει τέτοιους χειμώνες.
Νόμιζα πως θα θυμόσουν.
Με τρόμαξες.
-Τι κάνεις εδώ; -Σε περίμενα.
Εφηβεία; Τι φωνή είναι αυτή;
Πρώτη μέρα στην εθνική ομάδα. Σ' τη χαρίζω.
Τι κάνεις; Πάλι έκανες τίποτα περίεργο;
Ένα δώρο είναι.
Δώρο η πετσέτα;
Ναι. Άνοιξέ την.
ΟΛΥΜΠΙΑΚΟΙ ΠΕΚΙΝΟΥ 2008 ΠΑΜΕ ΓΙΑ ΧΡΥΣΟ
Πλάκα κάνεις;
Καλό, έτσι;
Εγώ τους ζήτησα να το κεντήσουν.
-Πάρ' τη μαζί. -Δεν παίζει.
Κι αν τη δουν;
Καλά, θα την πάρω. Εντάξει;
Να προσέχεις. Να τιμήσεις την πατρίδα σου.
Δεν θα πάω κι αύριο στους Αγώνες.
Καλή επιτυχία! Το 'χεις!
Καλή επιτυχία!
Θα τα καταφέρεις!
ΣΑΣ ΑΝΤΑΜΕΙΒΟΥΜΕ ΜΕ ΜΕΤΑΛΛΙΑ
Μια δυσάρεστη είδηση.
Ο Τσόι Σουνγκ-χιο, που εξασφάλισε μια θέση στους Αγώνες κερδίζοντας
το Εθνικό Πρωτάθλημα 2007,
έπεσε θύμα ατυχήματος.
-Είναι καλά. -Σουνγκ-χιο!
Σουνγκ-χιο!
Όλα καλά.
Όλα θα πάνε καλά.
Όλα καλά, εντάξει;
Με φυσικοθεραπεία, θα περπατήσεις ξανά.
Δεν νομίζω πως θα συνεχίσεις…
τον αθλητισμό.
Ξέρω.
Έχω περάσει τέτοιους χειμώνες.
Νόμιζα πως θα θυμόσουν.
ΑΤΕΛΙΕ ΙΝ
Άφησα το κινητό στο γραφείο.
Έμαθα ότι τσακωθήκατε.
Μου τα είπε ο κος Γιουν.
Γιατί να σ' το πει αυτό;
Έχω ταλέντο στις συμβουλές.
Έχω ακούσει και τις δύο πλευρές.
Πιστεύω πως έχεις δίκιο.
Κρυφή αντιγραφή; Απίστευτα προσβλητικό!
Άσε που πρέπει να κοιτάμε μπροστά.
Σύντομα θα ανοίξουν οι δουλειές.
Μην έχουμε θέμα με αντιγραφές.
-Παίρνεις το μέρος μου; -Άσε με να τελειώσω.
Έχει δίκιο κι ο κος Γιουν.
Θέλω να δουλεύω εννέα με πέντε και να πληρώνομαι καλά.
Πρέπει να πηγαίνουμε καλά.
Να προσλάβουμε κόσμο.
Λόγω της αρχιτεκτονικής, πάντα ερχόμαστε δεύτεροι.
Μα εσύ δεν ξέρεις πώς να είσαι δεύτερος.
Είσαι πολύ εφησυχασμένος.
Άκουσα κάτι παρόμοιο χθες.
Όποιος το είπε είχε δίκιο.
-Ισχύει. -Τι;
Σουνγκ-χιο,
είσαι υπέροχος.
Μιλάς όμορφα σαν ποιητής.
Αγαπάς περισσότερο τα όνειρα. Ιδεαλιστής.
Ενίοτε είσαι άκαμπτος.
Μα ξέρεις πώς τα έχεις όλα αυτά;
Επειδή σε παίρνει.
Όνειρα;
Έτσι απλά υλοποιούνται λες;
Μόνο όσοι μπορούν να τα ψάξουν ονειρεύονται.
Όσοι μπορέσουν να ξανασταθούν στα πόδια τους κυνηγάνε τα όνειρά τους.
Εν κατακλείδι, για την εξέλιξη και τη δόξα του Ατελιέ Ιν,
ζητώ την αγαστή συνεργασία και των δύο προέδρων.
Για να ξέρεις, ο κος Γιουν
στεκόταν ώρα μπροστά στο γραφείο σου.
-Είσαι φοβερή σύμβουλος. -Το ξέρω!
Περάστε.
Προφανώς δεν πήρες τον καφέ σου εξαιτίας μου πριν.
Ναι, ευχαριστώ.
Συγγνώμη για χθες.
Σε έφερα σε δύσκολη θέση.
Όχι, δεν πειράζει.
Ξέρω ότι ήταν κακή απόφαση, αλλά προσποιήθηκα το αντίθετο.
Ντρέπομαι πολύ.
Σταμάτα. Τι λες τώρα;
Εγώ φέρθηκα εγωιστικά. Δίκιο είχες.
Ήθελα περισσότερο την πισίνα.
Το είδα σαν μια ευκαιρία να βάλω ένα τέλος.
Το καταλαβαίνω και το σκέφτηκα λίγο.
Πώς πρέπει να ένιωσες όταν εγκατέλειψες την κολύμβηση.
Ούτε μπορώ να το διανοηθώ.
Η Να-γιουν μόλις μου είπε
ότι θα αποτυγχάναμε χώρια.
Τι;
Και να συνεχίσουμε μαζί για να μην πεινάσουμε.
Πραγματικά λέει ό,τι θέλει!
Άλλο μιλένιαλ, άλλο Γενιά Ζ!
Ωραία όλα αυτά,
αλλά μη μιλάς έτσι για τη γενιά ΜΖ.
Τι;
Μόνο οι γέροι το κάνουν αυτό.
Οι νέοι δεν ασχολούνται.
Μην τους τσουβαλιάζεις έτσι, λοιπόν.
Άρα, δεν με συμπαθείς;
Δεν θα συνεργαστούμε;
Θα το κάνω. Γιατί όχι;
Το ήξερα!
Παραείσαι κοντά.
-Δεν δουλεύω έτσι. -Καλά.
-Ζητώ συγγνώμη για χθες. -Όχι, εγώ ζητώ συγγνώμη.
Πάσα!
Και ποιο ήταν το όνειρό σας;
Το όνειρό μου;
Ναι. Όταν πηγαίνατε στο λύκειο, τι θέλατε να γίνετε;
Τώρα που πρέπει να απαντήσω, πραγματικά δεν ξέρω.
Τότε, το όνειρό μου ήταν να είμαι άριστη.
Ήθελα να κάνω υπερήφανη τη μαμά μου.
Να με εγκωμιάζουν οι καθηγητές μου.
Ήθελα να με αναγνωρίζουν όλοι.
Τώρα που το σκέφτομαι, με λυπάμαι λίγο.
Γιατί;
Με ένοιαζε πώς με έβλεπαν οι άλλοι
και νομίζω πως δεν έδινα προσοχή στον εαυτό μου.
Η GLO KOREA ΚΑΙ Η ΣΕΡΕΝΤΙΠΙΤΙ ΘΕΛΟΥΝ ΣΥΝΕΝΤΕΥΞΕΙΣ
Ξύπνησε η κουφιοκέφαλη ηρωίδα της οικογένειας;
Πεινάω.
Πεινάς;
Μόλις έβαλα ρύζι. Θέλει λίγη ώρα.
Φάε κανένα κέικ ρυζιού από κει.
Τι;
Συνέχεια κέικ ρυζιού τρώω.
Από ποιον είναι;
Απ' τον νέο γείτονα που ήρθε.
Εγώ ήμουν η μεσάζοντας για το σπίτι.
Αιώνες στην αγορά, χωρίς προοπτική.
Πολύ ανησυχούσα. Δεν είναι υπέροχο;
Καλό;
Καλό.
Εσύ είσαι, Σοκ-ριου;
Κυρία Γιου;
Τσάι αχλάδι και καμπανούλα. Βάλσαμο στον λαιμό.
Σας ευχαριστώ.
Συγγνώμη για πριν. Σας τρόμαξα;
Δεν πειράζει. Θα είμαι δροσερή όλο το καλοκαίρι με τέτοια κρυάδα που πήρα!
Αλήθεια, τι γύρευες;
Μια χρονοκάψουλα.
Τη θάψαμε με τον Σουνγκ-χι και τη Μο-ουμ.
Κάνατε τόσο ωραίο πράγμα;
Αλλά δεν την έβρισκες.
Καλύτερα έτσι.
Πίστευα πως θα έβρισκα απαντήσεις.
Μάλλον θα με μπερδέψει.
Ορίστε;
Κυρία Γιου,
σας είπα ψέματα.
Δεν δουλεύω πια στην Γκρέιπ.
Παραιτήθηκα.
Για να πω την αλήθεια, δεν ξέρω αν παραιτήθηκα ή αν με έδιωξαν.
Σοκ-ριου, πάντα τα πήγαινες καλά.
Γι' αυτό ανησυχούσα για σένα.
Κι αν δεν μπορούσες να κάνεις κάτι καλά;
Τι θα έκανες τότε;
Δεν σου δίδαξα πώς να το κάνεις αυτό.
Μα τόσα χρόνια καθηγήτρια, κατάλαβα κάτι.
Τα παιδιά διαρκώς ωριμάζουν.
Ακόμη κι αν δεν τα διδάξω εγώ,
όλα βρίσκουν τις απαντήσεις με κάποιον τρόπο.
Σκέφτηκες κάποια απάντηση όταν παραιτήθηκες;
Τότε, μην αλλάξεις γνώμη. Πορεύσου με την επιλογή σου.
Η αλλαγή πάντα πάει λάθος!
Καλά λέτε.
Πήγαινε στην πισίνα όταν τελειώσεις.
Είναι κι ο Σουνγκ-χιο.
Εντάξει.
Σουνγκ-χιο!
Βρήκες τη χρονοκάψουλα;
Με τρόμαξες. Τι κάνεις εδώ;
Εγώ θα έπρεπε να ρωτήσω.
Τι κρατάς στο χέρι σου; Το γράμμα μου;
"Στην Πε Σοκ-ριου σε 10 χρόνια".
"Γεια.
Είμαι η καλύτερη κι ομορφότερη.
-Η Πε Σοκ-ριου!" -Μη διαβάζεις!
-"Πώς είμαι στο μέλλον;" -Σε σκότωσα!
"Είμαι φυλακισμένη σε τάξη. Το έγκλημα; Είμαι μαθήτρια".
-Μην τρέχεις! -Όχι!
-Μην το διαβάζεις! -"Η στολή, στολή φυλακής".
Είχα τρελαθεί! Τι έγραψα;
"Τιμωρία μου, η μελέτη.
-Αποφυλάκιση, η αποφοίτηση". -Δώσ' το!
"Καλύτερη και πρώτη
-είναι παρόμοια, έτσι;" -Τρελό!
"Αν έχεις κάνει ό,τι καλύτερο,
μάλλον θα 'σαι πρώτη".
Σταμάτα είπα!
Έπρεπε να μείνει θαμμένο.
Θα έμπαινε σε βιβλία αν το έβρισκαν μετά.
Μια δήλωση που θα μείνει στην ιστορία. Σωστό κόσμημα!
Κόσμημα και βλακείες! Φέρ' το!
Δώσ' το μου!
Πας καλά;
Πολύ ποταπό αυτό!
Έπεσες μέσα επειδή δεν ξέρω κολύμπι;
Έλα να την πάρεις.
Όχι, φοβάμαι το νερό.
Το ήξερες;
Μετά από τότε,
πρώτη φορά βουτάω.
Γιατί δεν το έκανα ως τώρα;
Είναι πολύ ωραία.
Δεν εννοούσα αυτό που είπα…
Θυμάσαι;
Όταν δεν κολυμπούσα πια,
κλείστηκα στο δωμάτιο.
Σουνγκ-χιο, τι κάνεις;
Έφερα μερικά κόμιξ να διαβάσουμε μαζί.
Και μετά θα σου φτιάξω ράμεν.
Χωρίς αβγά, όπως το θες!
Τι κάνεις;
Γιατί με σπρώχνεις; Έλα να διαβάσουμε!
Σουνγκ-χιο, τουλάχιστον δώσε μου τα κόμιξ μου!
Νόμιζες πως δεν θα μπορούσα να μπω αν κλείδωνες;
Ξέρω ότι τα κλειδιά είναι στην παπουτσοθήκη!
Καλά, όχι ράμεν. Θα σου πάρω μπάρμπεκιου.
Κερνάω εγώ. Κρέας. Τι λες;
Περίμενε!
Νομίζεις ότι θα τα παρατήσω έτσι;
Τι κάνεις;
Με τρόμαξες!
-Σοβαρά τώρα; -Με κοψοχόλιασες!
Τι κάνεις;
Κάνε πιο πέρα.
Έλα!
Κάνε άκρη.
Είσαι παλαβή.
Αλήθεια γελάς τώρα;
Γιατί σκαρφαλώνεις έτσι;
Θα σκοτωνόσουν!
Ναι, οπότε γιατί κλειδώνεις, κόπανε;
Εξαιτίας σου θα σκοτωθώ!
Μόλις σε έσωσα. Είσαι πολύ αχάριστη.
Είσαι τελείως παλαβή!
Τότε, εσύ τι είσαι; Κανένα ξωτικό;
Θα γίνεις άνθρωπος μετά από 100 χρόνια στη σπηλιά;
Βρε απολιθωμένο πλάσμα, μη φέρεσαι σαν εκφυλισμένο παιδί!
"Εκφυλισμένο παιδί";
Εσύ είσαι σαν Αυστραλοπίθηκος.
Μυαλό δεν έχεις καθόλου;
Δεν ξέρεις τι μπορείς και τι δεν μπορείς να κάνεις, έτσι;
Τι μυρίζει έτσι;
Λεβιθόχορτο και σκόρδο; Όχι.
Η μυρωδιά ενός χήρου!
Δεν μου μυρίζει.
Σκάσε και γύρνα εκεί απ' όπου ήρθες.
Αν εξαφανιστώ, θα κοιτάς πάλι τον τοίχο σαν χαμένος;
-"Χαμένος"; -Ναι, άσχετος χαμένος.
-Σταμάτα. -Όχι.
Βλάκα. Ο μεγαλύτερος χαμένος κόπανος.
-Μη βρίζεις. -Και τι θα κάνεις;
Τράβα φάε απ' το μπολ του σκύλου!
Πας καλά; Σου είπα να μη βρίζεις!
Χαμένε. Είσαι τελείως χαζός.
Είπα να μη βρίζεις.
Πόσο είσαι, πέντε ετών;
Άσχετε…
Που να πάρει, σταμάτα είπα!
Περνιέσαι για άνετος;
Είσαι εκνευριστικός και δειλός!
Ήδη νιώθω απαίσια!
-Γιατί με κράζεις; -Εσύ φέρεσαι σαν βλάκας.
Πονάω και δεν μπορώ να κάνω τίποτα.
Γιατί ήρθες εδώ και με κράζεις; Ξέρεις καν πώς νιώθω;
Ξέρεις καν την κατάστασή μου;
Καλύτερα τώρα;
Πρώτη φορά σε ακούω σ' έναν μήνα.
Και λοιπόν;
Τι; Γιατί το έχεις αυτό στην τσάντα σου;
Αν ξανακλειδώσεις,
θα τη σπάσω.
Που να πάρει.
Αυτή ήσουν.
Μια παλαβή που κράδαινε τσεκούρι σε μια αρκούδα που παγιδεύτηκε σε σπηλιά.
Έτσι είσαι εσύ.
Μη ζαρώνεις. Δεν σου ταιριάζει.
-Παρηγοριά είναι αυτή; -Είναι κακό.
Τι;
Η παλιά Σοκ-ριου ήταν ζωντανή, δραστήρια.
Μα τώρα είσαι τελείως ξενέρωτη.
Καθόλου απολαυστική. Βαρετή.
Πάρ' το πίσω αυτό.
Περίμενε!
Βοήθησέ με!
Σε κρατάω! Δεν πεθαίνεις. Όλα καλά.
Να πάρει!
Γιατί βούτηξες αφού δεν ξέρεις κολύμπι;
Γιατί με τσαντίζεις έτσι;
-Ξέρεις γιατί βουλιάζεις; -Όχι!
Επειδή είσαι τσιτωμένη! Χαλάρωσε λίγο!
Ούτε όταν κάνω ένεση στον γιατρό δεν χαλαρώνω, και τώρα;
Περίμενε. Σκέψου ότι είσαι μια μέδουσα.
Κούνα τα άκρα. Άσε το νερό να σε πάει.
-Να κουνιέμαι; Έτσι; -Ναι.
Έτσι μπράβο.
Τι; Νομίζω ότι πιάνει να σκέφτομαι πως είμαι μέδουσα.
-Πιάνει. Ναι. -Πιάνει.
Δεν πιάνει!
Το κεφάλι μου!
Ήπια νερό!
Μη μου τραβάς τα μαλλιά!
Αλήθεια επιπλέω τώρα;
Είναι τόσο τέλειο! Νιώθω πολύ παράξενα.
Πρέπει να μιλάς ακόμη κι αυτήν τη στιγμή;
Νιώσε την ηρεμία στο νερό.
Σουνγκ-χιο;
Τι;
Βασικά, ήμουν αγχωμένη.
Ήθελα να παραιτηθώ λόγω εξάντλησης.
Ήθελα ανάπαυση και να ονειρευτώ μια νέα ζωή.
Μα
ένιωθα ένα τίποτα χωρίς το υπόβαθρό μου στην Γκρέιπ.
Όλοι κοιτάζουν μπροστά
και μόνο εγώ έχω σταματήσει.
Έτσι ένιωσα όταν άφησα την κολύμβηση.
Είχε γίνει η εκκίνηση,
αλλά ένιωθα σαν να ήμουν μόνος στην αφετηρία.
Σκεφτόμουν
ότι θα δυσκολευτώ να βρω ένα μέρος να κολυμπήσω ελεύθερα ξανά.
Μα το βρήκες.
Το ξέρω.
Γιατί όχι κι εσύ;
Δεν έμπαινα ούτε σε μπανιέρα, αλλά κατάφερα να βουτήξω ξανά.
Λες;
Μπορώ να κολυμπήσω κι εγώ αλλού;
Φυσικά.
Να σου πω. Από περιέργεια.
Υποθετικά.
Ας πούμε ότι μπορούσες να κολυμπήσεις ξανά.
Αν συνέβαινε αυτό,
θα παρέμενες αρχιτέκτονας;
Ναι.
-Αλήθεια; -Φυσικά.
Εσύ;
-Τι; -Υποθετικά.
Ας πούμε ότι γυρνάς πριν την παραίτηση.
Αν μπορούσες, θα ξαναγυρνούσες
στην Γκρέιπ;
Όχι.
Άλλη μία.
Υποθετικά.
Γυρνάς πριν χαλάσει ο αρραβώνας σου.
Τι θα έκανες;
Όχι. Δεν θα γυρνούσα πίσω.
Ωραία, λοιπόν.
Θα γράψουμε στους εαυτούς μας σε δέκα χρόνια από τώρα.
Εντάξει.
Είναι υποχρεωτικό;
Σκάσε και γράφε.
Θα τα ανοίξουμε σε δέκα χρόνια.
Όποιος το ανοίξει νωρίτερα, θα 'χει κακοτυχία για 1.000 χρόνια!
Θα πάρουμε όρκο!
Γεια, Πεκ Σοκ-ριου σε 10 χρόνια.
Είμαι η καλύτερη και πιο όμορφη Σοκ-ριου.
Τι κι αν θα πετάω ιστούς με την εξέλιξη της τεχνολογίας;
Φήμες λένε ότι σκαρφαλώνεις σε ταβάνια.
Τα δέκα χρόνια φαντάζουν τόσο μακρινά.
Ως τότε, θα έχεις πει στη Σοκ-ριου πώς νιώθεις, έτσι;
ΣΤΟΠ
ΕΚΚΙΝΗΣΗ
ΕΡΩΤΑΣ ΤΗΣ ΔΙΠΛΑΝΗΣ ΠΟΡΤΑΣ
Πώς άφησα τέτοια τεκμήρια;
Πάνε πια αυτά τα συναισθήματα!
Το άνοιξες τελικά;
Το ξέθαψα το βράδυ. Ήμουν περίεργη.
Μας πήρε η Γκρέιπ!
Μετακόμισα πρόσφατα. Χαίρομαι.
Αλήθεια;
Πάλι εσύ.
Σύμπτωση κι αυτό;
Όσο κι αν προσπαθείς,
είναι χαμένος χρόνος!
Μη μιλάς έτσι για τη σκληρή δουλειά μου.
Σοκ-ριου;
Σουνγκ-χιο!
Τι διάολο είπες τώρα;
Υποτιτλισμός: Εύα Τανταλίδου